钦定古今图书集成/明伦汇编/氏族典/第127卷 > 陈希良
## 钦定古今图书集成/明伦汇编/氏族典/第127卷 > 陈希良

按《山西通志》：“希良，绛州人。弘治举人，授真定府推官，
廉毅有为，不徇权势。富豪杨讼产于抚院臧，臧付希
良讯。杨浼所亲锦衣寇，太监张持书私嘱希良，绳杨
以法，嘱者深憾嗾，杨奏希良陷于狱，竟死狱中。嘉靖
改元，州守李文洁奏辩希良冤，真定入名宦，本州列
乡贤祠曹于汴。《赞略》云：‘是忠烈孙公乎，忠节许公乎’”，
抑忠愍杨公乎？或告我曰：“貌未必同，貌不同而浩气
同；不畏强御同，不怖死同，死不同；扶持国法，如山同。
宪百世而起萎薾同。”呜呼！三公其公，公其三公！